CELEX: 62012CA0182
Language: lt
Date: 2013-03-07 00:00:00
Title: Byla C-182/12: 2013 m. kovo 7 d. Teisingumo Teismo (aštuntoji kolegija) sprendimas byloje ( Székesfehérvári Törvényszék (Vengrija) prašymas priimti prejudicinį sprendimą) Gábor Fekete prieš Nemzeti Adó- és Vámhivatal Közép-dunántúli Regionális Vám- és Pénzügyőri Főigazgatósága (Bendrijos muitinės kodeksas — 137 straipsnis — Muitinės kodekso įgyvendinimo reglamentas — 561 straipsnio 2 dalis — Visiško atleidimo nuo importo muitų sąlygos — Automobilio, kurio savininkas įsikūręs trečiojoje šalyje, įvežimas į valstybę narę — Automobilio naudojimas asmeniniais tikslais pagal jo savininko įgaliojimą, numatytą kitur nei su naudotoju sudarytoje darbo sutartyje — Neatleidimas)

27.4.2013   
            
            
               LT
            
            
               Europos Sąjungos oficialusis leidinys
            
            
               C 123/7
            
         2013 m. kovo 7 d. Teisingumo Teismo (aštuntoji kolegija) sprendimas byloje (Székesfehérvári Törvényszék (Vengrija) prašymas priimti prejudicinį sprendimą) Gábor Fekete prieš Nemzeti Adó- és Vámhivatal Közép-dunántúli Regionális Vám- és Pénzügyőri Főigazgatósága
   
   (Byla C-182/12) (1)
   
   (Bendrijos muitinės kodeksas - 137 straipsnis - Muitinės kodekso įgyvendinimo reglamentas - 561 straipsnio 2 dalis - Visiško atleidimo nuo importo muitų sąlygos - Automobilio, kurio savininkas įsikūręs trečiojoje šalyje, įvežimas į valstybę narę - Automobilio naudojimas asmeniniais tikslais pagal jo savininko įgaliojimą, numatytą kitur nei su naudotoju sudarytoje darbo sutartyje - Neatleidimas)
   2013/C 123/10
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Székesfehérvári Törvényszék
   
   
      Šalys pagrindinėje byloje
   
   
      Ieškovas: Gábor Fekete
   
      Atsakovė: Nemzeti Adó- és Vámhivatal Közép-dunántúli Regionális Vám- és Pénzügyőri Főigazgatósága
   
   
      Dalykas
   
   Prašymas priimti prejudicinį sprendimą — Székesfehérvári Törvényszék — 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, p. 1) 561 straipsnio 2 dalies išaiškinimas — Visiško neapmokestinimo muitais sąlygos — Transporto priemonės asmeninis naudojimas — Darbo santykių sąvoka — Trečiojoje šalyje įsteigtam fondui priklausančio automobilio įvežimas į valstybę narę, kurį atliko šio fondo valdybos pirmininkas — Šio fondo leidimas jo valdybos pirmininkui naudoti ir vairuoti susijusį automobilį
   
      Rezoliucinė dalis
   
   1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, iš dalies pakeisto 2001 m. gegužės 4 d. Komisijos reglamentu (EB) Nr. 993/2001, 561 straipsnio 2 dalis turi būti aiškinama taip, kad nuo importo muitų už Sąjungos muitų teritorijoje įsikūrusio asmens asmeniniais tikslais naudojamą transporto priemonę gali būti visiškai atleidžiama tik jeigu šis naudojimas asmeniniais tikslais buvo numatytas šio asmens ir ne šioje teritorijoje įsikūrusio automobilio savininko sudarytoje darbo sutartyje ar, atvirkščiai, kad nuo importo muitų taip pat gali būti atleidžiama, jeigu asmuo, nepaisant to, ar susijęs darbo santykiais, kitaip įgaliotas automobilio savininko jį naudoti asmeniniais tikslais.
   
      (1)  OL C 217, 2012 7 21.